OKRESNÁ PROKURATÚRA BRATISLAVA V 
Prokofievova 4, 851 01 Bratislava 5	

Číslo: 3 Pv 36/16/1105	Bratislava V 05.05.2016 
EEČ: 2-12-229-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Bratislava V 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
hoci mu z ustanovenia § 62 a nasl. Zákona o rodine č. 36/2005 Z. z. vyplýva povinnosť prispievať na výživu svojho syna XXXXX, nar. XXXXX bytom Bratislava, XXXXX   a ktorá mu bola deklarovaná rozsudkom Okresného súdu Bratislava V, č. k.: XXXXX zo dňa XXXXX právoplatného XXXXX sumou 250,- € mesačne  vždy do 15. dňa v mesiaci rukám matky XXXXX, pričom  túto povinnosť si neplnil riadne v období od 28.12.2012 do marca 2016 vrátane, čím mu na bežnom výživnom voči oprávnenej XXXXX za   uvedené obdobie vznikol dlh na výživnom vo výške  10 058,- €,   
lebo zanikla trestnosť činu.  
 
Odôvodnenie:
 Poverený príslušník PZ Okresného riaditeľstva PZ Bratislava V Obvodného oddelenia PZ Petržalka – sever uznesením sp. zn. ORP- XXXXX  zo dňa 13.01.2016 začal podľa § 199 ods. 1 Tr. por. trestné stíhanie a súčasne podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa §  207 ods. 1 Trestného zákona na skutkovom základe uvedenom v citovanom uznesení. 
V súčasnosti je trestné stíhanie vedené na Okresnom riaditeľstve PZ Bratislava V, Odbore kriminálnej polície pod sp. zn. ORP- XXXXX, kde vyšetrovateľ PZ dňa 11.02.2016 upovedomil o zmene právnej kvalifikácie s tým, že jeho konanie sa bude ďalej posudzovať ako prečin zanedbania povinnej výživy podľa § 207 ods. 1, ods. 3 písm. b) Trestného zákona. 
 	Dňa 12.04.2016 predložil vyšetrovateľ PZ tunajšej prokuratúre návrh na zastavenie trestného stíhania. 
Preskúmaním na vec sa vzťahujúceho spisového materiálu som zistila, že v danom prípade je potrebné trestné stíhanie voči obvinenému zastaviť, lebo obvinený výživné dodatočne uhradil. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 
V zmysle § 86 písm. a) Tr. zák. č. 300/2005 Z. z. trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Z predloženého spisového materiálu vyplýva, že obvinený uhradil dlžné výživné za obdobie od 28.12.2012 do marca 2016 vrátane. Poškodená XXXXX potvrdila uvedenú skutočnosť.  Uviedla, že obvinený jej dodatočne uhradil výživné, čím má vyplatený dlh na výživnom za uvedené obdobie. Zaplatil jej tiež výživné za mesiac marec 2016. Uviedla tiež, že počas neplnenia si vyživovacej povinnosti zo strany obvineného netrpel syn hmotnou núdzou a nevznikli mu ani z tohto dôvodu trvale nepriaznivé následky. 
S poukazom na vyššie uvedené skutočnosti mám za to, že v danom prípade boli splnené podmienky ustanovenia § 86 písm. a) Tr. zák o účinnej ľútosti a preto som rozhodla tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

Mgr. Monika Holzerová 
prokurátorka